**ועדת הרכישות בישיבתה מיום 6.2.2019 אישרה התקשרויות בהליך פטור ממכרז כמפורט להלן:**

**מנוי שירות בדיקות אנשי ציבור וב"ב (141453)**

בנק הדואר מחוייב עפ"י חוק איסור הלבנת הון וטרור לבצע חיפוש ובדיקות מול רשימות אנשי ציבור ובני משפחותיהם.

לפיכך, מאושרת התקשרות מתוקף תקנה 34(2) לתקנות חובת המכרזים עם חברת TOMSON REUTERS עבור מנוי לשרות בדיקות של עד 100,000 רשומות לחיפוש פונטי על קובץ אנשי ציבור ובני משפחותיהם, לתקופה של שנה.

לדברי מ"מ מנהל בנק הדואר, חברה זו הינה המשווקת המורשית היחידה של חברת world check

**תוכנת עמילות מכס (151651)**

מאושרת התקשרות עם חברת געש לצורך העברת הזכויות על ה- IP של כלל הפיתוחים והממשקים שבוצעו במהלך השנים ומותקנים על תוכנת פוקוס בשרתי חברת הדואר ומשמשים היום למתן שירותי עמילות מכס בחברה.

ההתקשרות עם החברה מאושרת מכח תקנה 34(1) לתקנות חובת המכרזים, שכן ההתקשרות תאפשר לחברת הדואר עצמאות בנושא בלדרות ואפשרות לרציפות השירות בתחומי עמילות מכס, תוך הקטנה משמעותית של הסיכונים בפיתוח מערכת חדשה.

בנוסף לכך, רכישת המערכת תאפשר לחברת פרידנזון, הזוכה במכרז למתן שירותי עמילות מכס, להתחיל בהקדם את השירות בעלויות נמוכות יותר מהקיים היום.

**סבסוד ארוחות לעובדי נתב"ג (151026)**

מאושרתהתקשרות ללא מכרז, בהתאם לתקנה 3(29) לתקנות חובת המכרזים, עם 'רשות שדות התעופה', לרכישת כרטיסי מזון במסוף דואר אוויר בנתב"ג, לתקופה של שנה, עד 31.12.2019.

בהתאם למכתב מנהל שירותי מיון, 'רשות שדות התעופה' הינה ספק יחיד למכירת מזון בשטח נתב"ג.

הכוונה להתקשר עם רש"ת לרכישת כרטיסי מזון התפרסמה באתר האינטרנט של החברה אך לא התקבלה כל תגובה.

**מערך לשינוע עגלות בקריה הדוארית ( 151295)**

מאושרת התקשרות בהתאם לתקנה 34(6) לתקנות חובת המכרזים עם חברת GmbH LSK לתכנון ואספקה של מערך לשינוע עגלות לקריה הדוארית.

בהתאם למכתבו של המהנדס הראשי, חברת GmbH LSK היחידה שמסוגלת לעמוד בדרישות הטכנולוגיות הנדרשות ובעלת פתרון מוכח עובד במספר רב של אתרים.

לדברי המהנדס הראשי אין בנמצא בישראל טובין מן הסוג הנדרש.

**ניהול וכיוונון ביצועים במחשבים המרכזי של בנק הדואר (1510790)**

בבנק הדואר מותקנים מוצרים EPV for z/OS, MVS-QUICKREF לצורך ניהול וכיוונון ביצועים במחשב המרכזי במטרה לייעל את השירות ביחידות הדואר.

בהתאם למכתב בנק הדואר, חברת בני טל שיווק פתרונות תוכנה 1999 בע"מ' היחידה שמשווקת ותומכת במוצרים אלה.

לאחר שפורסמה הודעה באתר האינטרנט של חברת הדואר כוונה להתקשר עם ספק יחיד ולא התקבל כל מענה, אישרה הועדה בישיבתה מיום 6.2.2019 התקשרות עם חברת בני טל.

בהתאם לתקנה 3(29) לתקנות חובת המכרזים, ההתקשרות טעונה אישור מנכ"ל.